b'\n_START_ARTICLE_\nBetaninas\n_START_SECTION_\nBetanino jautrumas\n_START_PARAGRAPH_\nBetaninas skyla veikiamas \xc5\xa1viesos, kar\xc5\xa1\xc4\x8dio ir deguonies, tod\xc4\x97l jis naudojamas \xc5\xa1aldytuose produktuose, produktuose su trumpa laikymo trukme ar produktuose, kurie pardavin\xc4\x97jami sausi. Produktuose su daug cukraus betaninas atlaiko pasterizacij\xc4\x85._NEWLINE_Jautrumas deguoniui did\xc5\xbeiausias produktuose su daug vandens ir/ar su metal\xc5\xb3 jonais (pvz., gele\xc5\xbeies ir vario). Antioksidantai (pvz., askorbo r\xc5\xabg\xc5\xa1tis) ir atskyrikliai betanino oksidacij\xc4\x85 l\xc4\x97tina, jei maisto produktas tinkamai supakuotas. Sausas betaninas deguoniui nejautrus.\n_START_SECTION_\nGavyba\n_START_PARAGRAPH_\nBetaninas paprastai i\xc5\xa1gaunamas i\xc5\xa1 burok\xc4\x97li\xc5\xb3 sul\xc4\x8di\xc5\xb3 ekstrakto. Burok\xc4\x97liuose betanino b\xc5\xabna iki 300\xe2\x80\x93600 mg/kg. Kiti maistinio betanino ir kit\xc5\xb3 betalain\xc5\xb3 \xc5\xa1altiniai yra opuncijos, lapiniai runkeliai, kai kuri\xc5\xb3 burno\xc4\x8di\xc5\xb3 lap\xc5\xb3. Kiti pigmentai, esantys runkeliuose, yra indikaksantinas (angl. indicaxanthin) ir vulgaksantinas (angl. vulgaxanthin).'